CELEX: C2005/315/17
Language: el
Date: 2005-12-10 00:00:00
Title: Υπόθεση C-346/05: Αίτηση για την έκδοση προδικαστικής αποφάσεως που υπέβαλε το Cour du travail de Liège, με απόφαση της  6ης Σεπτεμβρίου 2005  στην υπόθεση Monique Chateignier κατά Office national de l'emploi (Ο.Ν.Εm)

10.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/9
            
         Αίτηση για την έκδοση προδικαστικής αποφάσεως που υπέβαλε το Cour du travail de Liège, με απόφαση της 6ης Σεπτεμβρίου 2005 στην υπόθεση Monique Chateignier κατά Office national de l'emploi (Ο.Ν.Εm)
   (Υπόθεση C-346/05)
   (2005/C 315/17)
   Γλώσσα διαδικασίας: η γαλλική
   Με απόφαση της 6ης Σεπτεμβρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 22 Σεπτεμβρίου 2005, το Cour du travail de Liège, στο πλαίσιο της διαφοράς μεταξύ της Monique Chateignier και του Office national de l'emploi (Ο.Ν.Εm), ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Είναι σύμφωνη με τα άρθρα 39, παράγραφος 2, της Συνθήκης και 3, παράγραφος 1, του κανονισμού 1408/71, που εξασφαλίζουν την ίση μεταχείριση μεταξύ των εργαζομένων των κρατών μελών, καθώς και την ελεύθερη κυκλοφορία των προσώπων –μεταξύ των οποίων και των εργαζομένων–, η ερμηνεία του άρθρου 67, παράγραφος 3, του κανονισμού 1408/71 (1) υπό την έννοια ότι επιβάλλει σε εργαζόμενο, υπήκοο κράτους μέλους, υποχρέωση πραγματοποίησης πρακτικής άσκησης μετά την οποία μπορεί να ζητήσει να του χορηγηθούν επιδόματα ανεργίας, μολονότι η εσωτερική νομοθεσία του κράτους αυτού δεν επιβάλλει τέτοια υποχρέωση σε αλλοδαπό εργαζόμενο ανεξαρτήτως του αν αυτός προέρχεται από τρίτο κράτος ή από κράτος μέλος;
   
      (1)  Κανονισμός (ΕΟΚ) 1408/71 περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (ΕΕ L 149, σ. 2)